kardosdrur/scandi-wiki huggingface dataset:
Lucien Carr

Lucien Carr (født 1. marts 1925, død 28. januar 2005) var en af nøglepersonerne i beatgenerationen og senere redaktør for United Press International. Carr delte værelse med Allen Ginsberg på Columbia University i 1940'erne og han mødte Jack Kerouac via Kerouacs daværende kæreste Edie Parker. Carr præsenterede Ginsberg og Kerouac for William S. Burroughs, som han kendte fra St. Louis. 

Carr slog David Kammerer ihjel med en kniv under et skænderi i 1944. Han erklærede sig skyldig i manddrab og forklarede hvordan han skaffede sig af med liget ved at smide det i Hudson-floden. Carr havde mødt Kammerer i St. Louis og hævdede under retssagen at Kammerer havde forfulgt ham i en homoseksuel besættelse. Carr blev idømt 20 års fængsel for mord men afsonede kun to år.

Kerouac blev arresteret som medskyldig og kautionen blev fastsat til 2500 dollars. Kerouac overbeviste Edie om at han ville gifte sig med hende hvis hun hjalp ham med at stille kaution – hvilket hun gjorde og de blev gift. Ægteskabet blev dog opløst blot et år senere.

I Jack Kerouacs roman The Town and the City optræder Carr som "Kenneth Wood" og en mere autentisk beskrivelse af hændelserne findes i Kerouacs Vanity of Dulouz. Ifølge bogen The Beat Generation in New York af forfatteren Bill Morgan, inspirerede hændelsen med Carr og Kammerer Kerouac og Burroughs til i 1945 at skrive en krimiroman med titlen And the Hippos Were Boiled in Their Tanks, der dog aldrig blev udgivet.

Efter at have afsonet sin fængselsstraf begyndte Carr at arbejde for UPI, hvor han blev redaktør i 1956 og senere arbejdede som nyhedschef indtil han gik på pension i 1993.

Carr døde efter lang tids sygdom af knoglekræft.

Denne artikel er en oversættelse af artiklen Lucien Carr på den engelske Wikipedia. 

Journalister fra USA
Beatgenerationen
Jonathan Werner Juel

Jonathan Werner Juel (født 13. februar 1997) er en dansk barneskuespiller. Han er lillebror til Sarah Juel Werner.

Han har medvirket i julekalenderen Jesus & Josefine fra 2003 og i filmen Oskar og Josefine fra 2004, begge steder som Josefines lillebror, samt som lillebror i Karlas kabale fra 2007. Han har også lagt stemme til flere tegnefilm, deriblandt Junglebogen 2, som Kirikou i Kirikou og de vilde dyr fra 2004, Hafferlaffen i Peter Plys og Hafferlaffen fra 2005 og Mikkel i Mads og Mikkel 2 fra 2006. I 2013 medvirkede han i kortfilmen Millennium.

I dag er han selvstændig med virksomheden potentiale.nu  hvor han hjælper unge med at få bedre selvværd, belyse områder i deres liv og overkomme udfordringer.

Eksterne henvisninger 

 

Skuespillere fra Danmark
America Ferrera

America Georgine Ferrera (født 18. april 1984 i Los Angeles), er en amerikansk skuespillerinde. Hun er mest kendt for sin rolle i The Sisterhood of the Traveling Pants og den Golden Globe og Screen Actors Guild Awards vindende hovedrolle i tv-serien Ugly Betty. Blandt sine senere medvirkender har hun haft hovedrollen som Amy Sosa i tv-serien Superstore.

Filmografi

Film

Tv

Noter

Eksterne henvisninger 

 

Skuespillere fra Californien
Tv-skuespillere fra USA
Personer fra Los Angeles
Cowpers kirtel

De Cowperske kirtler eller glandulae bulbourethrales er to kirtler på størrelse med en ært og ligger i muskulaturen lige under prostata (blærehalskirtlen). De munder ud i urinrøret umiddelbart efter blærehalskirtlen. De udtømmer før sædudløsning en basisk rense- og smørevæske. Ud over smørefunktion sikrer den basiske væske, at sædcellerne ikke bliver slået ihjel, når de møder skedens sure miljø. Væsken udgør mindre end 5 % af sædvæskemængden.

De Cowperske kirtler svarer til Bartholins kirtler hos kvinder. Bartholins kirtler sidder i kønslæberne.

Mandens kønsorganer
Kirtler
Jakob Bech Nygaard

Jakob Bech Nygaard (24. april 1911 – 31. juli 1988) var en dansk forfatter.

Bech Nygaard skrev bl.a. Guds blinde øje og Du blev træl. Han var meget produktiv, og hans romaner var i sin tid blandt de mest udlånte fra bibliotekerne. Udover sine romaner – med sociale og eksistentielle temaer fra underprivilegerede samfundsgrupper – skrev han børnebøger og bidrog med noveller til aviser og blade.

Jacob Bech Nygaard modtog i 1964 Boghandlernes Gyldne Laurbær.

Bibliografi 
 Du blev træl (1941)
 Guds blinde øje (1941)
 Vend om Jason (1942)
 Livets dræt og dødens (1943)
 I som ihjelslår sjæle (1944)
 Flyv varsomt, engel! (1949)
 Dybet (1950)
 ... og hvert sogn sine trolde (1951)
 Skøjeren (1952)
 Håbets ø (1953)
 Vejen (1954)
 Spanierne på Koldinghus (1955)
 Guvernøren (1956)
 Misvækst (1957)
 Cirklen (1958)
 Nåleøjet (1959)
 Flugten (1960)
 Pigen og sommerfuglen (1960)
 De ufødte ler (1961)
 Jægerne (1961)
 Tobias Tryllemus (1961)
 Natten er nådig (1963)
 Kamæleonen (1965)
 Solen står lavt (1968)
 Frodig ørken (1970)
 Brød til min broder (1971)
 Forgården (1974)
 Det allerhelligste (1975)
 Dagen og drømmen (1977)
 Hvad med i morgen (1981)

Referencer

Eksterne links 
 
 Jakob Bech Nygaard på Dansk Forfatterleksikon
 

Romanforfattere fra Danmark
Novelleforfattere fra Danmark
Børnebogsforfattere fra Danmark
Modtagere af Boghandlernes gyldne Laurbær
Dansksprogede forfattere fra Danmark
Legacy of Kings

Legacy of Kings er det andet album fra heavy metalbandet HammerFall der blev udgivet i 1998 gennem Nuclear Blast.

Spor 
 "Heeding the Call" (Dronjak/Cans/Strömblad) – 4:30
 "Legacy of Kings" (Dronjak/Cans/Strömblad) – 4:13
 "Let the Hammer Fall" (Dronjak/Cans/Strömblad) – 4:16
 "Dreamland" (Dronjak/Cans/Strömblad) – 5:40
 "Remember Yesterday" (Dronjak/Cans/Strömblad) – 5:02
 "At the End of the Rainbow" (Dronjak/Cans/Mück) – 4:05
 "Back to Back" (Hammer/Owens/Atkins) – 3:39
 "Stronger Than All" (Dronjak) – 4:29
 "Warriors of Faith" (Dronjak/Cans/Strömblad) – 4:45
 "The Fallen One" (Dronjak/Cans/Strömblad) – 4:23

Musikere 
 Joacim Cans – Vokal
 Oscar Dronjak – Guitar, bagvokal Stefan Elmgren – Lead Guitar Magnus Rosén – Bas Patrik Räfling – Trommer''

Hammerfall-album
Metalalbum
Album fra 1998
Arne Bro

Arne Bro (født 4. marts 1953 på Frederiksberg) er uddannet filminstruktør fra Den Danske Filmskole. Arne Bro er teoretiker og aktiv kulturpolitisk debattør inden for film og specielt dokumentarfilm. Han har arbejdet som instruktør, redaktør, producer og er nu leder af Den Danske Filmskoles dokumentariske linje. Han er far til Sara Bro.

Filmografi 
 Motivation (Anne Wivel, Arne Bro, DK, 1983): Instruktør / Manus. (Robert 1984 – Årets korte dokumentarfilm).
 De tavse piger (Anne Wivel, Arne Bro, DK, 1985): Instruktør / Manus. (Robert 1986 – Årets korte dokumentarfilm).
 Søren Kierkegaard (Anne Wivel, DK, 1994) : Sagkyndig.
 Nede på jorden – en rigtig historie af Max Kestner (Max Kestner, DK, 2004) : Konsulent.
 Verden i Danmark (Max Kestner, DK, 2007) : Konsulent.

Hædersbevisninger 

Årets korte dokumentarfilm 1984.
Arne Bro modtog sammen med Anne Wivel en Robert for filmen "Motivation".

Årets korte dokumentarfilm 1986.
Arne Bro modtog sammen med Anne Wivel en Robert for filmen "De Tavse Piger".

Roosprisen 2006
Arne Bro modtog i 2006 Roosprisen, med følgende begrundelse:

 For hans aldrig svigtende evne til at kunne se, hvilket potentiale et materiale bærer på. For at kunne skimte dramaer, komedier og tragedier i selv det mest skrøbelige og spæde materiale.

 For at kunne se det, som ingen andre ser. Det, der endnu ikke er der. For at kunne se potentialet i et menneske – og vide, hvad det bestemte menneske skal møde for at kunne udfolde sit potentiale.

 For at arbejde med kærligheden som vigtigste drivkraft. En kærlighed til sine elever – både dem, der går i hans skole – og dem, der ikke gør. En kærlighed, der er utrættelig.

 Fordi han har rejst en unik dokumentarfilmuddannelse fra bunden. En uddannelse, der forkaster kritik og nedbrydning og i stedet insisterer på opbyggelighed og udvikling. En uddannelse, der ved, at eleven selv må opleve for at forstå.

Roosprisen blev etableret i 1995 med det formål at påskønne særlig bemærkelsesværdig indsats for dokumentarismen.

Tidligere prismodtagere bl.a.: Jørgen Roos, Jørgen Leth, Sami Saif, Phie Ambo, Janus Billeskov Jansen, Jon Bang Carlsen, Jesper Jargil, Anne Wivel, Tue Steen Müller og Niels Pagh Andersen.

Æresbodil 2019

Arne Bro fik i 2019 årets ”Æresbodil” med følgende begrundelse:

”Han har haft en afgørende betydning for dansk dokumentarfilms udvikling og formsprog, og vi er ikke bange for at udpege Arne Bro som en af dem, der har banet vejen for, at den danske dokumentarfilm har så markant en position i dag, også internationalt, som den har.”

”Arne Bro har givet os muligheden for at forstå begge dele bedre og vise os, hvor de mødes. For virkeligheden er forudsætningen for fiktionen. Og Arne Bro SER virkeligheden og har lært sine elever selv at se den mere klart.”

Eksterne henvisninger 
 Arne Bros website
 
 Den Danske Filmskole

Filminstruktører fra Danmark
Personer i Kraks Blå Bog
Nitril

En nitril er en organisk kemisk forbindelse, som indeholder den funktionelle gruppe nitrilgruppen. Nitrilgruppen består af et kvælstof- og et kulstofatom, som er bundet sammen med en tripelbinding. Nitrilgruppen henregnes til gruppen af syrederivater, og kan derfor hydroliseres til en carboxylsyregruppe.

Citalopram, som er det aktive stof i antidepressive midler som f.eks. lykkepiller, er en nitril.

Nomenklatur 

Simple nitrilforbindelser navngives ved at tilføje endelsen -nitril til det systematiske navn. Mere komplekse forbindelser navngives efter den tilsvarende carboxylsyre ved at erstatte endelsen -syre med -onitril eller carboxylsyre med carbonitril. F.eks. hedder benzosyres nitril benzonitril.

Reaktioner 
Nitriller kan fremstilles ved reaktion mellem primære alkylhalider og cyanid-anionen. Nitriller oxideres nemt til carboxylsyrer i enten sur eller basisk opløsning. Nitriller kan reduceres til aminer med LiAlH4. Nitriller kan også reagere med Grignardreagenser og danne ketoner.

Nitriller i universet 

Nitriller som CH3CN synes at være tilstede i dannelsesfasen af solsystemer.

Referencer 

Funktionelle grupper
Syrederivater
Æra (geologi)

En æra er en geokronologisk enhed der kan variere fra 65 til næsten 1.000 millioner år. Æraer samles i æoner og opdeles i perioder.

Phanerozoikum er en æon og opdeles i æraerne
 Kænozoikum, (65,5 millioner år siden til nutiden).
 Mesozoikum, (251 til 65,5 mio. år siden).
 Palæozoikum, (542 til 251 mio. år siden).

Mesozoikum opdeles i perioderne:
 Kridttiden, (145,5 til 65,5 mio. år siden).
 Jura, (199,6 til 145,5 mio. år siden).
 Trias, (251 til 199,6 mio. år siden).

De bjergarter der dannes i løbet af en æra udgør en kronostratigrafisk enhed; erathem. Erathemet Mesozoikum blev dannet i løbet af æraen Mesozoikum.

Geokronologiske enheder
Deer Hunter

Deer Hunter (The Deer Hunter) er en amerikansk film fra 1978, skrevet af Deric Washburn og instrueret af Michael Cimino. Filmen fortæller om hvordan Vietnamkrigen påvirker menneskene i industribyen Clairton i Pennsylvania syd for Pittsburgh ved Monongahela-floden. Robert De Niro, John Cazale, John Savage, Christopher Walken, Meryl Streep og George Dzundza spiller hovedrollerne.

Inspireret af den tyske forfatter Erich Maria Remarques roman Kammerater fra 1937, som handler om en trio af desillusionerende veteraner fra 1. verdenskrig i 1920'erne, forsøger Deer Hunter at udforske meningen med vold, instinkt og overlevelse, af misbrug af patriotisme og illustrerer koncepterne etnicitet, familie, venskab og samfundsbånd og hvordan de komplementerer hinanden og også kolliderer.

Deer Hunter er også kendt for titelmelodien Cavatina af Stanley Myers.

Handling 

De Niro, Savage og Walken portrætterer amerikanske fabriksarbejdere og lidenskabelige hjortejægere (som titlen kommer af) af russisk oprindelse. Den første tredjedel af filmen handler om Steven (Savage) og Angelas bryllup. Det står klart under brylluppet at Angela er gravid med Nick (Walken), og det ender i tragedie. Efter en sidste hjortejagt rejser trioen ud til krigen i Vietnam. Alle tre ender som fanger og bliver udsat for grusom behandling (vagterne tvinger dem til at spille russisk roulette), men Michael (De Niro) klarer at lede en flugt. Da Steven under flugten bliver så skadet, at han mister begge ben, og senere er et ødelagt menneske som ikke bryder sig om noget andet end livet på sygehuset, returnerer Michael til et væsentligt ændret hjemland som en væsentligt ændret mand. Imidlertid bliver Nick (Walken) igen i Vietnam, og da Michael gennemskuer årsagen rejser han i 1975 tilbage til Saigon (lige før byens fald). Han opdager, at den hjernevaskede og psykisk skadede Nick er blevet besat af det dødelige spil. De genforenes, men Nick er fjendtligt indstillet over for Michael, og det ender med, at de spiller russisk roulette mod hinanden, mens Michael forsøger at overbevise Nick om at vende hjem. Nick er imidlertid upåvirkelig, og tager pistolen og skyder sig selv i hovedet. Han dør næsten på stedet. Michael, som havde lovet ikke at efterlade Nick i Vietnam, bringer liget tilbage til USA. Filmen slutter den morgen Nick begraves, da Michaels kæreste Linda (Streep) foreslår en skål for den faldne ven Nick, men skaden forårsaget af krigens rædsler har allerede ødelagt venne-gruppen for altid.

Medvirkende

Lokaliteter 
Filmnings områder inkluderer:
 Saint Theodosius Russian Orthodox Cathedral, Cleveland
 Patpong, i Bangkok, Thailand – området blev lejet i to dage for at gøre det ud for Saigon.
 Sai Yok, Kanchanaburi-provinsen, Thailand
 North Cascades National Park, Washington.
 Mingo Junction, Ohio, hvor stålminerne blev filmet

Eksterne henvisninger 
 
 Deer Hunter manuskriptet  
 The Deer Hunter: Viewings of the film The Deer Hunter have been tied to a number of Russian roulette suicides  (Snopes.com)
 The Deer Hunter Anmeldelse 

Dramafilm fra USA
Krigsfilm fra USA
Amerikanske film fra 1978
Oscar for bedste film
Film instrueret af Michael Cimino
Michael Cimino

Michael Cimino (født 3. februar 1939 i New York City, USA, død 2. juli 2016) var en amerikansk filminstruktør.

Han vandt i 1978 en Oscar for bedste instruktion for filmen Deer Hunter.

Filmografi 
 Thunderbolt and Lightfoot (1974)
 Deer Hunter (1978)
 Heaven's Gate (1980)
 The Pope of Greenwich Village (uncredited) (1984)
 Year of the Dragon (1985)
 The Sicilian (1987)
 Desperate Hours (1990)
 The Sunchaser (1996)

Referencer

Eksterne henvisninger 
 
 MichaelCimino.Fr  Fransk website
 Last of the Big Spenders , et interview fra 2002

Filminstruktører fra USA
Oscar for bedste instruktør
Personer fra New York
Golden Globe for bedste instruktør
Bantz John Craddock

Bantz John Craddock (født 1950) er en general fra USA's hær. Craddock besad posten som Supreme Allied Commander Europe (SACEUR), NATO's militære øverstbefalende, fra 7. december 2006 til 2. juli 2009. Han var chef for United States Southern Command fra 9. november 2004 til han blev SACEUR 4. december 2006.

Militærfolk fra USA
NATO
James L. Jones

James Logan Jones, Jr. (født 19. december 1943 i Kansas City, Missouri, USA) er en pensioneret general fra USAs marinekorps. Han var Supreme Allied Commander, Europe (SACEUR), NATO's øverstbefalende, og chef for United States European Command (COMUSEUCOM) fra 2003 til 2006. Fra juli til januar 2003 var han den 32. Commandant of the Marine Corps (øverstbefalende for det amerikanske marinekorps). Jones gik på pension 1. februar 2007 efter 40 års tjeneste.

Den 20. januar 2009 blev Jones, efter indsættelsen af Barack Obama som USAs 44. præsident udnævnt til præsidentens nationale sikkerthedsrådgiver.

Se også 
 Regeringen Barack Obama

Generaler i United States Marine Corps
Personer fra Missouri
NATO
Pil (symbol)

En pil er et grafisk tegn, f.eks →, ←, der kan bruges til at angive en retning.
Den simpleste form er et linjestykke med en trekant påsat i den ene ende.
En mere detaljeret udgave er en repræsentation af en faktisk pil, som f.eks  (U+27B5).
Retningen der indikeres af en pil, er langs linjestykkets længde retning, imod den spidse ende.

Nordpil 

En nordpil bruges på grundplaner og landkort, til at angive retningen nord.

Pile i Unicode 
I Unicode er piletegn i det hexadecimale område 0x2190–0x21ff (decimalt 8592–8704), som ses af følgende tabel.
Der findes flere pile, hvoraf en del ses i efterfølgende tabeller.

Dingbats pile

Supplemental Arrows-A

Supplemental Arrows-B 

Tegn
Logiske symboler
Anne Wivel

Anne Regitze Wivel (født 18. juni 1945) er en dansk filminstruktør.

Baggrund 
Hendes fader var forlagsboghandler og forfatter Ole Wivel, og hendes fætter er journalist og tidligere chefredaktør Peter Wivel. Hun var gift med Svend Auken.
 Uddannet maler og cand.phil. på Det Kongelige Danske Kunstakademi (1977). 
 Filminstruktør på Den Danske Filmskole (1980).
 Underviser på Den Danske Filmskole.
 Producer for Barok Film (2004-)

Priser 
Anne Wivel har lavet en række dokumentarfilm, som har vundet priser i ind- og udland bl.a.
 Prix Italia.
 Special Price by Frederick Wiseman.
 Nordiska Filmpriset. 
 Nomineringer til Bodil– og Felixprisen – og Sølvbjørnen ved Filmfestivalen i Berlin. 
 Har vundet fire Robertpriser, senest i 2007 for bedste lange dokumentarfilm.
 Roos-prisen af Det Danske Filminstitut. 2003

Filmografi 
 Arbejde mod frihed, 1983
 Motivation (Anne Wivel, Arne Bro, DK, 1983): Instruktør/Manus.
 Gorilla Gorilla (Anne regitze Wivel, DK, 1983): Instruktør/Manus.
 De tavse piger (Anne Wivel, Arne Bro, DK, 1985): Instruktør/Manus
 Ansigt til ansigt (Anne Wivel, DK, 1987) : Instruktør/Manus
 David eller Goliath (Anne Wivel, DK, 1988) : Instruktør
 Giselle (Anne Regitze Wivel, DK, 1991) : Instruktør/Manus
 Søren Kierkegaard (Anne Regitze Wivel, DK, 1994) : Instruktør/Manus
 En gal, en elsker eller en poet (Anne Regitze Wivel, DK, 2005): Instruktør/Manus
 Menneskenes land - min film om Grønland (Anne Regitze Wivel, DK, 2006): Instruktør/Fotograf
  Svend (Anne Regitze Wivel, DK, 2011): Instruktør/Fotograf
 Mand falder (Anne Regitze Wivel, DK, 2015): Instruktør/Fotograf

Producentvirksomhed 
Ved siden af arbejdet som instruktør er Anne Wivel producer og konsulent på Barok Film Hun er medlem af Barok Films bestyrelse og stedets kunstneriske leder.
Hun har produceret flg:
 Peter Laugesen – fire stemmer (Michael Schmidt, DK, 2004) : Producer
 Silkevejen (Jytte Rex, DK, 2004): Produktion
 Rukov – på sporet af den tabte tid (Flemming Lyngse, DK, 2004) : Producer
 Min fars sind (Vibe Mogensen, DK, 2005): Producer
 Duften af Beirut (Dorte Høeg Brask, DK, 2007): Producer
 Someone like you (Nanna Frank Møller, DK, 2007): Produktion

Anne Wivel var fra starten deltager i Dogme95-projektet, men sprang fra sidenhen.

Eksterne henvisninger 
 
 Barok Film 
 Den Danske Filmskole

Kvindelige filminstruktører fra Danmark
Anne
Danskere i 1900-tallet
Danskere i 2000-tallet
Personer i Kraks Blå Bog
Kunstnere på finansloven
Terrorbalance

En terrorbalance er en situation, hvor der hersker balance og dermed ro imellem to modparter, fordi begge parter kan udslette hinanden; terrorbalancen er dermed en afledning af teorien om magtbalance.

Begrebet terrorbalance bruges almindeligvis om situationen under den kolde krig, hvor balancen mellem USA's og Sovjetunionens arsenal af atomvåben gjorde det muligt for begge parter at ødelægge hinanden i tilfælde af krig. Dette var et vigtigt princip for den militærteknologiske udvikling under den kolde krig. Begrebet kan imidlertid også bruges bredere om situationer, hvor to parter er holdt i skak af frygten for voldelig gengældelse fra modparten, eller der kan være tale om f.eks. gensidig frygt for økonomiske sanktioner.

Gensidig atomar ødelæggelse 

Ved tidligere rustningskapløb kunne et land fristes til at starte en krig, hvis det var numerisk overlegent mht. fly, ubåde, kampvogne, ryttere, bueskytter mm. Efter indførelsen af kernevåben blev en mætning nået. USA kunne ødelægge Jordens overflade 2.000 gange og Sovjetunionen 3.000 gange. Da Jordens overflade kun kan ødelægges én gang vil en numerisk overlegenhed ikke være fordelagtig. Terrorbalancen handlede om troværdigheden af landenes atomslagstyrker. Prøvesprængninger af kernevåben og prøveflyvning af missilerne skulle bevise at materiellet ville kunne virke. Da varslingstiden typisk var på 15 minutter skulle raketterne kunne affyres uden forsinkelser. Forskellige tekniske fejl i rækken fra betondækslets flytning til kernevåbnets detonation over målet ville nedsætte slagkraften – derfor dette overkill.

Noter 

Teorier i international politik
Den kolde krig
Rhythmbox

Rhythmbox er en lydafspiller og mediebibliotek til GNU/Linux baserede styresystemer. Afspilleren er oprindeligt inspireret af iTunes fra Apples Mac OS. Rhythmbox er fri software, der er designet til at integrere fint i GNOME skrivebordsmiljøet og bruger GStreamer som medie-framework. Det er i nuværende tidspunkt under aktiv udvikling.

Der findes en dansk oversættelse til Rhythmbox, som opdateres løbende. Det er Dansk-gruppen der står for at vedligeholde den danske oversættelse, og det er dem man skal kontakte hvis der er fejl og rettelser til oversættelsen.

Egenskaber 
Rhythmbox tilbyder et stigende antal egenskaber, såsom:

Musikafspilning 
Afspilning fra et bredt udvalg af digitale kilder er understøttet. Den mest normale afspilning er musik som er gemt lokalt som filer på computeren ("Biblioteket"). Rhythmbox understøtter desuden afspilning af strømme Internet radio og podcast. Replay Gain standarden er understøttet, så hver sang løbende lydstyrkereguleres.

Søgning i og sortering af musikken i biblioteket er muligt. Spillelister kan oprettes for at gruppere og opsætte musik. Brugere kan også oprette "automatiske spillelister", som automatisk bliver opdateret (som en databaseforespørgelse) baseret efter brugerbestemte regler og udvalgte kriterier. Musik kan afspilles i tilfældig rækkefølge eller gentagelsestilstand.

Sangvurderinger er understøttet og benyttes af "tilfældig sang"-algoritmen, så højere vurderede sange spilles hyppigere. Det er muligt at til vælge en understøttelse for automatisk vurdering.

Glidende overgang mellem sangene. Når man starter og stopper for afspilningen skrues der langsomt op og ned for lydstyrken.

Musikimportering 
 Lyd-cd importering
 Omfattende lydformat understøttelse ved brug af GStreamer
 iPod understøttelse

Lyd-cd skrivning 
Rhythmbox kan oprette lyd-cd'er fra spillelister.

Albumomslag 
Rhythmbox kan vise omslag af det aktuelle album der afspilles. I stedet for at læse det indlejrede ID3 mærke for album omslag, så søger modulet på internettet for at finde det relevante omslag.

Sangtekster 
Rhythmbox kan vise sangtekster på den spillende sang. Sangteksterne hentes fra uafhængige arkiver på internettet såsom leolyrics.

Last.fm 
Rhythmbox kan indsende afspillede sanges information til din Last.fm-konto. Det er desuden muligt at afspille Last.fm's musikstrøm, som er baseret på din musiksmag.

Jamendo 
Rhythmbox er fuldt integreret med Jamendo's musikbibliotek. Du kan lytte til den frie (fri som i frihed) musik i dens fulde længde uden forstyrrende reklamer. Lyd-kvaliteten er i top, og musikken distribueres helt i tråd med åbne-standarder.

DAAP-deling 
DAAP-deling gør dig i stand til at dele dit musikbibliotek med andre Rhythmbox brugere på dit  lokalnetværk. Det eneste man skal gøre er at til vælge delingen i indstillinger, så kan andre afspille ens musik over netværket. Det er desuden muligt at beskytte sin deling med et kodeord.

Enheder 
Rhythmbox gør brug af Linux Hardware Abstraction Layer (HAL) til at finde afspilningsenheder.

Eksterne henvisninger 

 Rhythmbox hjemmeside

Frie multimedieafspillere
Audio video-relaterede programmer til Linux